Kameme FmKameme Fm News
President Uhuru Kenyatta gukinyiriria kuuria andu mathii na mbere guikia kura
Mutongoria wa bururi Uhuru Kenyatta ni hindi arikia guikia kura yake ceceni-ini ya Mutomo primary mwena wa Gatundu. Akiaria dagika nini hetuku uhuru niakinyiriria kuuga ni kihoto kia mukenya oro wothe guikia kura ona kana kugomera githurano.
Munini wa mutongoria wa bururi William Ruto nioritie muingi uthingatithie thayu hindi na thutha wa githurano kiria kirathii nambere. Akiaria thutha wa guikia kura ceceni-ini ya Sugoi mwena wa Eldoret Ruto auga ni kihoto kia mukenya wothe guikia kura na kuuria aria meteyumiritie gwika uguo niguo gutuithania ciira.
Oho Ruto niacakaire ni aria maregete kunyita itemi mihang’o-ini ya guikia kura akiuga o nao nimekuheywo kihoto kiu gia kwaga guikia kura.
Muhuraniri wa giturwa kia u-president ta mundu kiumbe Joe Nyagah niathingatite atongoria othe a kiuteti magerie kunina urugari wa giuteti uria ugumiire bururi ihinda-ini riri. Akiaria thutha wa guikia kura mwena wa Mbeere ya muhurio Nyagah augire mutongoria wa bururi Uhuru Kenyatta na mutongoria wa NASA Raila Odinga nimabatie kuunanirwa njung’wa itemi-ini ria kurigiriria ngahiha gututhuka guku bururi-ini.
fao_Latn swh_Latn swh_Latn kik_Latn kik_Latn kik_Latn